จงเสนอไอเดีย 4 แนวคิดพื้นฐานของคนทำธุรกิจควรต้องมีได้แก่อะไรบ้าง
แนวคิดพื้นฐานของคนทำธุรกิจ
ขายอะไร
ขายให้ใคร
ทำอย่างไร
คุ้มไหมที่จะทำ
นี่คือ 4 อย่างที่คุณต้องรู้ และวางแผนก่อนที่จะเริ่มธุรกิจทั้งหมด


1. ขายอะไร
โมเดลธุรกิจโดยทั่วไปที่นิยมทำคือการขายสินค้าและบริการ เพื่อตอบสนองกลุ่มลูกค้า

คำถามที่ต้องตอบลูกค้าให้ได้คือ สินค้าของคุณทำให้ชีวิตของลูกค้าดีขึ้นอย่างไรบ้าง เช่น คุณขายเครื่องปรับอากาศที่ทำให้อากาศเย็นสบายขึ้น  อารมณ์ดีขึ้น ไม่ต้องทนร้อน เหงื่อออก หงุดหงิด เป็นต้น

ไม่ว่าจะเป็นอะไรก็ตาม สินค้าของคุณต้องสนองต่อความต้องการของมนุษย์ ตามทฤษฎีของ มาสโลว์ (Maslow’s hierarchy of need)

ตอบสนองตั้งแต่ความต้องการพื้นฐานหรือปัจจัยสี่ อาหาร เครื่องนุ่งห่ม ที่อยู่ และยารักษาโรค ก้าวขึ้นไปตอบสนองความต้องการปลอดภัยและมั่นคง ได้รับการยอมรับ ความรักหรือการเป็นเจ้าของ การยอมรับนับถือ หากสินค้าของคุณสนองความต้องการขั้นสูงสุดของมนุษย์ ที่เรียกว่า “คุณค่าของชีวิต” (ตามทฏษฎีของ มาสโลว์) ได้ สินค้าของคุณจะไม่มีเพดานเรื่องราคา

ไม่ว่าจะขายอะไรก็ตาม ก็ชี้ชัดลงไปว่า “คุณประโยชน์ที่ลูกค้าจะได้รับ” คืออะไร สินค้าแก้ปัญหา หรือช่วยให้ชีวิตเขาดีขึ้น สะดวก สบายขึ้น อย่างไร?

2. ขายให้ใคร
หลายคนมักพลาดที่ผลิตสินค้าขึ้นมาแล้วบอกว่า “ลูกค้าของเราคือทุกคน” ใคร ๆ ก็สามารถซื้อสินค้าเราไปใช้ได้ (คือประมาณว่าอยากขายให้ทุกคนนั่นแหละ มาซื้อสินค้าเราเถอะ!)

Tim Ferris นักธุรกิจระดับโลก และเจ้าของหนังสือขายดีตลาดกาล The 4 Hour Work Week บอกเอาไว้ว่า “หากคุณบอกว่าทุกคนคือลูกค้าของเรา คุณจะไม่ได้ลูกค้าซักรายเดียว”

เราไม่สามารถทำให้ทุกคนรักเราได้ บางคนเกลียดเรา บางคนเฉย ๆ บางคนเท่านั้นที่รักเรา และความรักเหล่านั้นเกิดขึ้นโดยไม่ถูกบังคับ

ลูกค้าก็เช่นเดียวกัน…

เราไม่สามารถ หรือมีศักยภาพ เวลา หรือมีเงินทุนมากพอ ที่จะสร้างสินค้าเพื่อตอบสนองความต้องการของผู้คนทั้งหมดได้ ถึงแม้เราจะใส่ฟังก์ชั่น ความสามารถหรือจุดเด่นสินค้าเข้าไปมากมาย พวกเขาอาจบอกว่าไม่คุ้มที่จะใช้บางฟังก์ชั่นที่คุณพยายามสร้างมันขึ้นมาเพื่อตอบสนองคนหลากหลายกลุ่ม  

ดังนั้นสินค้าของคุณต้องชี้ชัดว่า “เหมาะกับใคร?” ไม่ใช้ “ดีที่สุด” เพราะคำว่าเหมาะสมเราสามารถโฟกัสที่จะสร้างมันขึ้นมาเพื่อตอบสนองความต้องการบางอย่าง สำหรับบางคนเท่านั้น

3. ทำอย่างไร
กิจกรรมหลักที่ธุรกิจต้องทำคืออะไร

หากคุณต้องมีสินค้าเพื่อส่งมอบให้ลูกค้า ไม่ว่าโมเดลธุรกิจของคุณเป็นอย่างไร ขายอะไร ให้ใครก็ตาม  นี่คือขั้นตอนการลงมือทำ สร้างสินค้าที่คุณจะขาย 1).สร้างสินค้าอย่างไร 2). ใช้อะไรบ้างเพื่อการสร้าง 3). ใครบ้างที่เกี่ยวข้องกับงานนี้

4. คุ้มไหมที่จะทำ
เรื่องนี้ทำไมจึงเป็นเรื่องท้ายสุดที่ธุรกิจต้องคำนึงถึง

ก็เพราะว่า “เงินทุน” ไม่ใช่เรื่องแรกที่นักลงทุน หรือหุ้นส่วนที่คุณจะชวนมาทำธุรกิจสนใจ เพราะไอเดียตั้งแต่ข้อ 1-3 สำคัญกว่า แต่เงินทุนทำให้ไอเดียและกลยุทธ์นั้นเกิดขึ้นจริงได้

Bill Gross นักธุรกิจ และนักลงทุนที่มีชื่อเสียงมากคนหนึ่งของโลก ได้พูดเอาไว้ในงานสัมมนา TED เมื่อปี 2015  ว่า ปัจจัยที่สำคัญที่ช่วยให้ธุรกิจที่เรียกตัวเองว่า Tech Startup ประสบความสำเร็จมากที่สุด ไม่ใช่เงิน แต่เป็น “ช่วงเวลา” ที่สินค้านั้นเปิดตัวออกมาอย่างเหมาะเจาะ ถูกเวลาที่คนกำลังต้องการพอดี
แต่เงินทุนคือปัจจัยที่ขาดไม่ได้เลย สำหรับการทำธุรกิจ เพราะคำถามที่จะทำให้ไอเดียธุรกิจของคุณเกิดขึ้นจริง คือ “มันคุ่มไหมที่จะทำ”

และเราสามารถตอบคำถามนี้ได้ ด้วยการใช้สูตรคำนวณง่าย ๆ

ต้นทุน – ยอดขาย = กำไร

ถ้ากำไรมีตัวเลขที่เป็นบวก และมากพอ ที่จะนำไปลงทุนขยายธุรกิจเพื่อสร้างความเติบโตในอนาคตได้ ก็ตอบได้คร่าว ๆ แล้วว่าธุรกิจนี้ “คุ้มที่จะทำ” แต่ยังมีปัจจัยหลายอย่างที่ต้องนำมาเปรียบเทียบและวิเคราะห์ให้ดีก่อนเริ่มต้นสร้างธุรกิจจริง ๆ ขึ้นมา
ความรู้ทางการเงิน